CELEX: 32020D0727
Language: bg
Date: 2020-05-29 00:00:00
Title: Решение за изпълнение (ЕС) 2020/727 на Комисията от 29 май 2020 година за приключване на антидъмпинговата процедура по отношение на вноса на продукти от стъклени влакна с непрекъсната нишка с произход от Бахрейн и Египет

2.6.2020   
               
               
                  BG
               
               
                  Официален вестник на Европейския съюз
               
               
                  L 170/17
               
            
         РЕШЕНИЕ ЗА ИЗПЪЛНЕНИЕ (ЕС) 2020/727 НА КОМИСИЯТА
         от 29 май 2020 година
         за приключване на антидъмпинговата процедура по отношение на вноса на продукти от стъклени влакна с непрекъсната нишка с произход от Бахрейн и Египет
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 5 от него,
         като има предвид, че:
         1.   ПРОЦЕДУРА
         
         1.1.   Започване
         
         
                     (1)
                  
                  
                     На 3 май 2019 г. Европейската комисия започна антидъмпингово разследване по отношение на вноса в Европейския съюз на продукти от стъклени влакна с непрекъсната нишка („ПМСВ“ — „подсилващи материали от стъклени влакна“) с произход от Бахрейн и Египет („засегнатите държави“) в съответствие с член 5 от основния регламент. Тя публикува известие за започване на процедура в Официален вестник на Европейския съюз (2) („известието за започване“).
                  
               
                     (2)
                  
                  
                     Комисията започна разследването вследствие на жалба, подадена на 21 март 2019 г. от Европейската асоциация на производителите на стъклени влакна („жалбоподателя“ или „APFE“) от името на производители, представляващи повече от 25 % от общото производство в Съюза. Жалбата бе подкрепена от производители, които представляват 71 % от общото производство на продукти от стъклени влакна с непрекъсната нишка в Съюза.
                  
               1.2.   Разследван период и разглеждан период
         
         
                     (3)
                  
                  
                     Разследването на дъмпинга и вредата обхвана периода от 1 април 2018 г. до 31 март 2019 г. („разследвания период“ или „РП“). Разглеждането на тенденциите, които са от значение за оценка на вредата, обхвана периода от 1 януари 2016 г. до края на разследвания период („разглеждания период“).
                  
               1.3.   Заинтересовани страни
         
         
                     (4)
                  
                  
                     В известието за започване заинтересованите страни бяха приканени да се свържат с Комисията, за да вземат участие в разследването. Освен това Комисията изрично информира жалбоподателя, другите известни производители от Съюза, известните производители износители, известните вносители, доставчиците, ползвателите, търговците, както и сдруженията, за които е известно, че са засегнати, за започването на разследването и ги прикани да вземат участие.
                  
               
                     (5)
                  
                  
                     Заинтересованите страни имаха възможност да представят коментари относно започването на разследването и да поискат да бъдат изслушани от Комисията и/или от служителя по изслушванията при търговските процедури.
                  
               1.4.   Изготвяне на извадка
         
         
                     (6)
                  
                  
                     В известието за започване Комисията посочи, че може да изготви извадка от заинтересованите страни в съответствие с член 17 от основния регламент.
                  
               1.4.1.   Изготвяне на извадка от производители от Съюза
         
         
                     (7)
                  
                  
                     В известието за започване Комисията посочи, че е направила временен подбор на извадка от производители от Съюза. Комисията подбра извадката въз основа на най-големия представителен обем на производството, за който е разумно да се очаква, че може да бъде разследван в рамките на наличното време.
                  
               
                     (8)
                  
                  
                     Не бяха получени коментари относно подбора на извадката.
                  
               1.4.2.   Изготвяне на извадка от несвързани вносители
         
         
                     (9)
                  
                  
                     За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от несвързаните вносители да предоставят информацията, посочена в известието за започване.
                  
               
                     (10)
                  
                  
                     Като се има предвид, че попълнени формуляри за извадката представиха само двама несвързани вносители, извадка не бе изготвена.
                  
               1.4.3.   Изготвяне на извадка от производители износители в Бахрейн и Египет
         
         
                     (11)
                  
                  
                     Комисията не прибягна до изготвяне на извадка от производители износители в Бахрейн и Египет, тъй като във всяка от държавите има само по един производител износител.
                  
               1.4.4.   Отговори на въпросника и контролни посещения
         
         
                     (12)
                  
                  
                     Комисията изпрати въпросници на двамата производители износители, на тримата включени в извадката производители от Съюза и на двамата несвързани вносители. На ползвателите бе предоставен въпросник, който при желание да попълнят, вместо да представят изявление.
                  
               
                     (13)
                  
                  
                     Комисията получи отговори на въпросника от двамата производители износители, от всички включени в извадката производители от Съюза, както и от двамата несвързани вносители. Комисията получи отговори на въпросника и от двамата ползватели.
                  
               
                     (14)
                  
                  
                     Комисията потърси и провери цялата информация, която счете за необходима за целите на определянето на дъмпинга, вредата от него и интереса на Съюза.
                  
               
                     (15)
                  
                  
                     Методологията и точността на данните, събрани от жалбоподателите за целите на макроикономическите показатели, бяха предмет на контролно посещение в съответствие с член 16 от основния регламент, извършено в помещенията на адвокатите на жалбоподателите.
                  
               
                     (16)
                  
                  
                     В съответствие с член 16 от основния регламент бяха извършени контролни посещения в помещенията на следните дружества:
                     
                                  
                              
                              
                                 Производители от Съюза и свързани дружества:
                                 
                                             —
                                          
                                          
                                             3B Fibreglass, Battice, Белгия,
                                          
                                       
                                             —
                                          
                                          
                                             Johns Manville Slovakia a.s., Trnava, Словашката република,
                                          
                                       
                                             —
                                          
                                          
                                             European Owens Corning Fibreglass SPRL, Watermael-Boitsfort, Белгия
                                          
                                       
                           
                                  
                              
                              
                                 Несвързани вносители в Съюза:
                                 
                                             —
                                          
                                          
                                             Euroresins UK Limited, Ellesmere Port, Обединеното кралство,
                                          
                                       
                                             —
                                          
                                          
                                             Helm AG, Hamburg, Германия
                                          
                                       
                           
                                  
                              
                              
                                 Несвързани ползватели в Съюза:
                                 
                                             —
                                          
                                          
                                             Polykemi, Ystad, Швеция,
                                          
                                       
                                             —
                                          
                                          
                                             Дружество А (3)
                                             
                                          
                                       
                           
                                  
                              
                              
                                 Производител износител в Египет и свързани с него дружества:
                                 
                                             —
                                          
                                          
                                             Jushi Group:
                                          
                                       
                                             —
                                          
                                          
                                             Jushi Egypt for Fiberglass Industry S.A.E., Египет,
                                          
                                       
                                             —
                                          
                                          
                                             Jushi France SAS, Франция,
                                          
                                       
                                             —
                                          
                                          
                                             Jushi Italia srl, Италия,
                                          
                                       
                                             —
                                          
                                          
                                             Jushi Spain SA, Испания
                                          
                                       
                           
                                  
                              
                              
                                 Производител износител в Бахрейн и свързани с него дружества:
                                 
                                             —
                                          
                                          
                                             CPIC Group
                                             
                                                         —
                                                      
                                                      
                                                         CPIC Abahsain Fiberglass W.L.L., Бахрейн,
                                                      
                                                   
                                                         —
                                                      
                                                      
                                                         CPIC Europe B.V., Нидерландия.
                                                      
                                                   
                                       
                           
               2.   РАЗГЛЕЖДАН ПРОДУКТ И СХОДЕН ПPОДУКТ
         
         2.1.   Продукт, предмет на разследването
         
         
                     (17)
                  
                  
                     Продуктът, предмет на настоящото разследване, е нарязани на снопчета стъклени влакна с дължина, непревишаваща 50 mm („нарязани влакна“), ровинг от стъклени влакна, с изключение на ровинг от стъклени влакна, които са импрегнирани и промазани и имат загуба на маса при накаляване над 3 % (както е определено в стандарт ISO 1887) („ровинг“), и матове от нишки от стъклени влакна, с изключение на матове от стъклена вата („матове“) (наричан по-нататък „продуктът, предмет на разследването“). Продуктът, предмет на разследването, е известен като „подсилващи материали от стъклени влакна“ или „ПМСВ“.
                  
               
                     (18)
                  
                  
                     Разглежданият продукт е продуктът, предмет на разследването, с произход от Бахрейн и Египет.
                  
               
                     (19)
                  
                  
                     Понастоящем разглежданият продукт е класиран в кодове по КН 7019 11 00, ex 7019 12 00 и 7019 31 00 (кодове по ТАРИК 7019120022, 7019120025, 7019120026 и 7019120039).
                  
               2.2.   Сходен продукт
         
         
                     (20)
                  
                  
                     Разследването показа, че следните продукти имат едни и същи основни физически, химически и технически характеристики, както и едни и същи видове основна употреба:
                     
                                 а)
                              
                              
                                 разглежданият продукт;
                              
                           
                                 б)
                              
                              
                                 продуктът, произвеждан и продаван на вътрешния пазар в Бахрейн и Египет;
                              
                           
                                 в)
                              
                              
                                 продуктът, произвеждан и продаван в Съюза от промишлеността на Съюза.
                              
                           
               
                     (21)
                  
                  
                     Поради това Комисията прецени, че за целите на настоящото разследване тези продукти са сходни продукти по смисъла на член 2, буква в) от основния регламент.
                  
               3.   ПРОЦЕДУРА
         
         
                     (22)
                  
                  
                     В своето писмо до Комисията от 19 март 2020 г. жалбоподателят оттегли жалбата си.
                  
               
                     (23)
                  
                  
                     В съответствие с член 9, параграф 1 от основния регламент, когато жалбоподателят оттегли жалбата си, процедурата може да се прекрати, освен ако това не би било в интерес на Съюза.
                  
               
                     (24)
                  
                  
                     Комисията сметна, че антидъмпинговата процедура следва да бъде прекратена, тъй като при разследването не бяха открити никакви доводи, които да указват, че такова прекратяване не би било в интерес на Съюза.
                  
               
                     (25)
                  
                  
                     Заинтересованите страни бяха съответно информирани и им беше предоставена възможност да представят коментари. Комисията не получи коментари, които биха довели до заключението, че такова прекратяване не би било в интерес на Съюза.
                  
               
                     (26)
                  
                  
                     Поради това Комисията стига до заключението, че антидъмпинговата процедура по отношение на вноса в Съюза на ПМСВ с произход от Бахрейн и Египет следва да бъде прекратена.
                  
               
                     (27)
                  
                  
                     Настоящото решение е в съответствие със становището на Комитета, създаден съгласно член 15, параграф 1 от основния регламент,
                  
               ПРИЕ НАСТОЯЩОТО РЕШЕНИЕ:
         
            Член 1
            С настоящото се прекратява антидъмпинговата процедура по отношение на вноса в Съюза на нарязани на снопчета стъклени влакна с дължина, непревишаваща 50 mm („нарязани влакна“), ровинг от стъклени влакна, с изключение на ровинг от стъклени влакна, които са импрегнирани и промазани и имат загуба на маса при накаляване над 3 % (както е определено в стандарт ISO 1887) („ровинг“), и матове от нишки от стъклени влакна, с изключение на матове от стъклена вата („матове“), с произход от Бахрейн и Египет и понастоящем класирани в кодове по КН 7019 11 00, ex 7019 12 00 и 7019 31 00 (кодове по ТАРИК 7019120022, 7019120025, 7019120026 и 7019120039).
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 29 май 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  ОВ C 151, 3.5.2019 г., стр. 4.
         
            (3)  Дружество А поиска анонимност на основанието, че би се изложило на значителен риск от ответни търговски действия, ако определени производители сметнат, че то действа против техните интереси.